Otobarren

Otobarren (ofizialki Hueto Abajo / Oto Barren) Gasteizko udalerria osatzen duten herrietako bat da. 527 metroko garaieran dago, hiriaren mendebaldean, Badaia eta Arrato mendilerroek osatzen duten haran zabalean, bere bikia den Otogoien herriaren albo-alboan.

Historia 
Otobarren eta Otogoien herrien lehen aipamenak X. mendekoak dira. 1493. urterako bi herrixkak definiturik zeuden. Martiodako jaunen lurrak izan ziren, eta Otoen ermandadea osatu zuten. XIX. mendean Oto udalerria osatu zuten Martiodarekin, baina azkenik 1975ean Gasteizen integratu ziren. Udalerriaren burua Otobarrenen zegoen.

Ekonomia 
Otogoienen ez bezala, Otobarrenen oraindik ere bada nekazaritzatik bizi den jendea. Lehen sektoreko langai nagusiak zerealak, erremolatxa, babarruna, haragitarako abereak eta ardiak dira.

Demografia

Ondasun nabarmenak 
Otobarrengo San Bizente elizako San Blas kaperan XVI. mendeko margo interesgarriak daude.

Kanpo estekak 

 Done Bikendi eliza - Bisita birtuala

Gasteizko herriak
Ipar-mendebaldeko Nekazaritza Eremua (Gasteiz)
Gasteizko kontzejuak